Diari Oficial de la Generalitat Valenciana


Sumari del DOGV 7203, del 30-01-2014 (2014/774)

RESOLUCIÓ de 28 de gener de 2014, de la directora general del Secretariat del Consell i Relacions amb les Corts, per la qual es disposa la publicació del conveni d'assistència jurídica entre el Consell de la Generalitat (Conselleria de Presidència i Agricultura, Pesca, Alimentació i Aigua, Advocacia General) i la Fundació Centre d'Estudis Ciutat de la Llum de la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7203

Data del DOGV
:   30-01-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/774


Data del document
:   28-01-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 28 de gener de 2014, de la directora general del Secretariat del Consell i Relacions amb les Corts, per la qual es disposa la publicació del conveni d'assistència jurídica entre el Consell de la Generalitat (Conselleria de Presidència i Agricultura, Pesca, Alimentació i Aigua, Advocacia General) i la Fundació Centre d'Estudis Ciutat de la Llum de la Comunitat Valenciana. [2014/774]  
El Consell de la Generalitat (Conselleria de Presidència i Agricultura, Pesca, Alimentació i Aigua, Advocacia General) i la Fundació Centre d'Estudis Ciutat de la Llum de la Comunitat Valenciana han subscrit, després de la tramitació prèvia reglamentària, el 10 de gener de 2014, el conveni per a la prestació d'assistència jurídica.  
D'acord amb les raons de conveniència allegades, procedeix la publicació en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 174/2014, i que figura com a annex d'esta resolució.  
  
València, 28 de gener de 2014.- La directora general del Secretariat del Consell i Relacions amb les Corts: Marta Martí Arador.  
  
Conveni d'assistència jurídica entre el Consell de la Generalitat (Conselleria de Presidència i Agricultura, Pesca, Alimentació i Aigua, Advocacia General) i la Fundació Centre d'Estudis Ciutat de la Llum de la Comunitat Valenciana  
  
València, 10 de gener de 2014  
  
Reunits  
D'una part, José Císcar Bolufer, conseller de Presidència i Agricultura, Pesca, Alimentació i Aigua, que actua en nom i representació de la Generalitat, facultat per a este acte per acord del Consell de data 28 de desembre de 2007.  
D'una altra part, José Antonio Escrivá Pérez, director de la Fundació Centre d'Estudis Ciutat de la Llum de la Comunitat Valenciana, que intervé en nom i representació d'esta, en virtut dels poders atorgats per l'acord del Patronat de la fundació esmentada d'11 de febrer de 2013, elevats a escriptura pública el 15 de març de 2013.   
  
Manifesten  
Primer. L'Advocacia General de la Generalitat és l'òrgan a què correspon l'exercici de les funcions d'assistència jurídica establides en la Llei 10/2005, de 9 de desembre, d'Assistència Jurídica a la Generalitat. A este efecte, l'Advocacia General disposa dels elements personals i mitjans materials adequats per a dur a terme esta funció.  
  
Segon. La Fundació Centre d'Estudis Ciutat de la Llum de la Comunitat Valenciana està interessada que l'Advocacia General de la Generalitat li preste assistència jurídica en els termes que preveu la Llei 10/2005, de 9 de desembre, d'Assistència Jurídica a la Generalitat.  
Tercer. Que a fi de regular les condicions de prestació d'esta assistència jurídica de la forma prevista per l'ordenament jurídic, els compareixents subscriuen este conveni, d'acord amb les següents:  
  
  
Clàusules  
  
Primera. L'Advocacia General prestarà a la Fundació Centre d'Estudis Ciutat de la Llum de la Comunitat Valenciana l'assistència jurídica consistent en l'assessorament en dret i la representació i defensa en juí per mitjà dels advocats de la Generalitat o funcionaris habilitats per l'advocada general.  
L'assistència jurídica a què fa referència este conveni està sotmesa plenament a les normes del dret administratiu, sense que afecte les relacions de servici del personal adscrit a l'Advocacia General.  
  
Segona. Sense perjuí del que disposa la clàusula anterior, la Fundació Centre d'Estudis Ciutat de la Llum de la Comunitat Valenciana es reserva la facultat de ser assessorada, representada i defesa per un advocat i, si és el cas, un procurador especialment designats a este efecte d'acord amb les normes processals comunes, sense perjuí que l'assistència jurídica externa que, si és el cas, vullga contractar-se, s'haja de subjectar a les condicions establides en l'article 4 de la Llei 10/2005, de 9 de desembre, d'Assistència Jurídica a la Generalitat.  
  
Tercera. La petició d'assistència jurídica es canalitzarà a través de l'advocat coordinador designat a este efecte per l'advocada general.  
  
Quarta. Tots els òrgans de la Fundació Centre d'Estudis Ciutat de la Llum de la Comunitat Valenciana hauran de prestar la col·laboració necessària per a la realització de les funcions d'assistència jurídica requerides, amb la celeritat exigida en cada moment. A este efecte, l'entitat designarà un representant d'esta que assumirà les funcions de coordinació i relació amb els advocats coordinadors.  
  
Quinta. Este conveni tindrà vigència a partir del dia 1 del mes següent a la seua subscripció, i acabarà el 31 de desembre de l'any en curs. No obstant això, si no hi ha denúncia expressa de qualsevol de les parts comunicada amb una antelació de tres mesos a l'acabament inicial o a la de cada una de les pròrrogues, s'entendrà prorrogat tàcitament per anys naturals, i acabarà cada una de les pròrrogues el 31 de desembre de l'any corresponent.  
  
Sexta. Com a compensació al servici d'assistència jurídica a què fa referència este conveni, la Fundació Centre d'Estudis Ciutat de la Llum de la Comunitat Valenciana satisfarà a l'Advocacia General la quantitat de 6.000 euros anuals, pagadors a quadrimestres vençuts en els cinc primers dies naturals dels mesos de setembre, gener i maig de cada any, i serà actualitzada anualment, a partir del primer període de vigència del conveni, d'acord amb la variació de l'Índex General de Preus de Consum (IPC).  
En el primer any de vigència, la quantitat pactada es reduirà en proporció als mesos convinguts, i s'abonarà la quantitat que corresponga en els mesos assenyalats.  
La quantitat anual que s'ha de pagar abans esmentada podrà ser objecte de revisió a partir del primer any de vigència i d'acord mutu entre les parts, en funció del nombre i la importància dels assumptes.  
La compensació a què fa referència esta clàusula podrà generar crèdit pel seu import en els estats d'ingressos corresponent a la Conselleria de Presidència i Agricultura, Pesca, Alimentació i Aigua de la Generalitat. A este efecte, i una vegada acreditat l'ingrés en el tresor públic de la compensació econòmica referida, la Conselleria d'Economia, Hisenda i Ocupació tramitarà l'expedient de modificació pressupostària oportú per este concepte.  
  
Sèptima. En els processos en què hi haja condemnes en costes, s'aplicaran les regles següents:   
Quan la condemnada en costes siga la Fundació Centre d'Estudis Ciutat de la Llum de la Comunitat Valenciana, correspondrà a esta el pagament de les causades a la part contrària.  
Quan la condemnada en costes siga la part contrària, l'import de les causades a la Fundació Centre d'Estudis Ciutat de la Llum de la Comunitat Valenciana s'ingressarà a favor de l'Advocacia General de la Generalitat, i se li donarà la destinació i els efectes previstos en la clàusula anterior.  
  
Octava. L'aplicació i l'execució d'este conveni no té cap incidència en la dotació de tots i cada un dels capítols de gasto assignada a la Conselleria de Presidència i Agricultura, Pesca, Alimentació i Aigua, en la data de publicació d'este i, en tot cas, serà atés amb els mitjans personals i materials de la conselleria esmentada.  
I perquè conste, i en prova de conformitat, firmen este conveni per duplicat exemplar en el lloc i la data indicats en l'encapçalament.  
  
  
El conseller de Presidència i Agricultura, Pesca, Alimentació i Aigua: José Císcar Bolufer.  
El representat de l'entitat: José Antonio Escrivá Pérez.